hotchpotch/miracl-hf-unified huggingface dataset:
బష్కొర్తోస్తాన్
ది రిపబ్లిక్ ఆఫ్ బష్కొర్తోస్తాన్ లేదా బష్కీరియా రష్యా అధీన దేశం. ఇది వోల్గా నదికీ, ఊరల్ పర్వతాలకు నడుమ నెలకొని ఉంది. ఊఫా నగరం ఈ దేశానికి రాజధాని. 2010 జనాభా గణన ప్రకారం ఈ ప్రాంత జనాభా 4,072,292. రషియా అధీన దేశాలలో బష్కొర్తోస్తాన్ అత్యధిక జనాభా గల దేశం.
బష్కుర్దిస్తాన్ రష్యా నుండి స్వాతంత్ర్యం పొందిన తొలి దేశం. నవంబరుO.S. నవంబరు 15] 1917న స్వాతంత్ర్యం పొందింది. 1919 మార్చి 23న బష్కిర్ ఏఎస్‌ఎస్‌ఆర్ గా మారింది. ఇది ఆర్‌ఎస్‌ఎఫ్‌ఎస్‌ఆర్ లో తొలి స్వతంత్ర సోవియట్ రిపబ్లిక్ గా గుర్తింపు పొందింది. అలానే ఇది ఆధునిక రష్యాలో గుర్తింపు పొందిన తొలి దేశం
బష్కొర్తోస్తాన్ రాజ్యాంగం, రష్యన్ ఫెడరేషన్ రాజ్యాంగం ప్రకారం, బష్కొర్తోస్తాన్ ఒక దేశం అయినప్పటికీ సార్వభౌమాధికారం దేశాధీనం కాదు. 1990 అక్టోబరు 11న బష్కొర్తోస్తాన్ తన సార్వభౌమత్వాన్ని ప్రకటించి, మళ్ళీ తిరిగి తిరస్కరించింది. 11 అక్టోబరు న బష్కొర్తోస్తాన్ గణతంత్ర దినోత్సవాన్ని జరుపుకుంటుంది.
ఈ దేశం తన పశ్చిమానున్న పొరుగు దేశం రిపబ్లిక్ ఆఫ్ తతర్స్తాన్ తో బలమైన ఆర్థిక, సాంస్కృతిక సంబంధాలు కలిగి ఉంది.
బష్కొర్తోస్తాన్ అన్న పదం బష్కిర్ అనే సాంస్కృతిక తెగ నుండి పుట్టి ఉండవచ్చు. ఈ తెగకి సంబంధించిన వ్యక్తులని బష్కోర్త్ అంటారు. మూలపదం టర్కిష్ పదం. బష్ అంటే తల, ముఖ్యుడు, ప్రముఖుడు, కుర్త్ అనేది తోడేలు - టర్కిష్ ప్రజలు పవిత్రంగా భావించే జంతువు. స్తాన్ ప్రత్యయం ఒక పర్షియన్ పదం. ఇది ఎన్నో దేశాల ప్రదేశాల పేర్లలో కనిపిస్తుంది. ఈ దేశ ప్రజలు బష్కిర్ భాషను మాట్లాడతారు. ఇది కిప్చక్ అనే టర్కిష్ భాషల కుటుంబానికి చెందినది.
బష్కొర్తోస్తాన్ దక్షిణ ఊరల్ పర్వతాలు, వాటిని ఆనుకొని ఉన్న మైదాన ప్రాంతాలు కలిపి ఉంటుంది.
డెక్కన్ ఒడిస్సీ
డెక్కన్ ఒడిస్సీ భారతీయ రైల్వేలులో మహారాష్ట్ర మార్గంలో పర్యాటకం పెంచడానికి ప్యాలెస్ ఆన్ వీల్స్ నమూనా ఆధారంగా రూపొందించిన ఒక ప్రత్యేకమైన విలాసవంతమైన రైలు. దీని మార్గం ముంబైలో మొదలై రత్నగిరి, సింధుదుర్గ్, గోవా, కొల్హాపూర్, బెల్గాం, షోలాపూర్, నాందేడ్, ఔరంగాబాద్, అజంతా-ఎల్లోరా నాసిక్, పూణే వరకు ప్రయాణిస్తుంది. ఆపై తిరిగి ముంబై తిరిగి చేరుకుంటుంది. ఇది మహారాష్ట్ర ప్రభుత్వం మరియు భారతదేశం యొక్క రైల్వే మంత్రిత్వ శాఖ కలసి చేస్తున్న ప్రభుత్వం యొక్క ఒక వ్యాపారం. ఇది పర్యాటక ప్రాంతాలు కలుపుతున్న రైలు కావడంతో పాటు, ఈ చక్రాల మీద ఒక పూర్తి 5 నక్షత్రాల హోటల్, రెండు రెస్టారెంట్లు మరియు ఒక బార్, ఒక ఆవిరి స్నానం, వ్యాపార కేంద్రం మరియు ప్రయాణంలో ఇతర సౌకర్యాలతో కలిగి ఉండే లక్ష్యంతో రూపొందించడం జరిగింది. ఈ రైలుకు ప్రత్యేక సౌకర్యాలతో అమర్చబడిన కోచ్‌లు చెన్నై లోని ఇంటెగ్రల్ కోచ్ ఫ్యాక్టరీ ద్వారా తయారు చేయబడ్డాయి. ప్రజల నుండి స్పందన పెద్దగా లేకపోవడం వలన 2004 లో మహారాష్ట్ర ప్రభుత్వం డెక్కన్ ఒడిస్సీ రైలును నడపటం ఆపివేసింది. కాని తిరిగి వర్షాకాలం తర్వాత అది తిరిగి ప్రారంభమయ్యింది.
ముంబై - సింధుదుర్గ్ - గోవా - వాస్కో - కొల్హాపూర్ - ఔరంగాబాద్ (ఎల్లోరా) - జల్గావ్ (అజంతా) - నాసిక్ - ముంబై
పర్యటన వ్యవధి ముంబై నుండి ప్రతి బుధవారం ప్రారంభమయి 7 రాత్రులు ఉంటుంది.
ఈ రైలులో 10 పూర్తి ఎయిర్ కండిషన్డ్ డీలక్స్ క్యాబిన్ సెలూన్లు ఉంటాయి. ప్రతి సెలూన్ లో నాలుగు జంట పరుపుల పడకల గదులు కలిగి ఉంటుంది. అంతేకాక 2 పూర్తి ఎయిర్ కండిషన్డ్ అధ్యక్ష సూట్ సెలూన్లు ఉండి, ఇందులో ప్రతి సెలూన్ లో రెండు సూట్లు (పడకలు) కలిగి ఉంది. ఇందులోని గదిలో లివింగ్ రూం మరియు బెడ్ రూమ్ సదుపాయములు ఉన్నాయి. ప్రతి సెలూన్ లో ఛానల్ సంగీతం, ఇంటర్ కాం, ప్లేయర్, అటాచ్‌డ్ మరుగుదొడ్లు, వేడి మరియు చల్లని నీరు, షవర్, గోడ నుండి గోడ వరకు కార్పెట్లు మరియు ఇతర సౌకర్యాలు కూడా ఉంటాయి.
పూణే - జమ్ము తావి జీలం ఎక్స్‌ప్రెస్
పూణే - జమ్ము తావి జీలం ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఇది పూణే రైల్వే స్టేషను మరియు జమ్ము తావి రైల్వే స్టేషను మధ్య నడుస్తుంది. రైలు నంబరు: 11077, తరచుదనం (ఫ్రీక్వెన్సీ) : ఈ రైలు వారానికి ఒక రోజు నడుస్తుంది.
పూణే జంక్షన్ నుండి గోరఖ్పూర్ జంక్షన్ వరకు రైలు 11037 (సంఖ్య) నంబరుతో మొదలవుతుంది మరియు సమయం పట్టిక ఈ విధంగా ఉంది:
గోరఖ్పూర్ జంక్షన్ నుండి పూణే జంక్షన్ వరకు రైలు 11038 (సంఖ్య) నంబరుతో మొదలవుతుంది మరియు సమయం పట్టిక ఈ విధంగా ఉంది:
రైలు నంబరు 11037 కోచ్ కూర్పు క్రింద విధముగా ఉంటుంది:
రైలు నంబరు 11038 కోచ్ కూర్పు క్రింద విధముగా ఉంటుంది:
ఈ రైలు గంటకు (38 మై/గం.) 61 కిలోమీటర్ల వరకు సగటు వేగంతో 1,771 కిలోమీటర్లు (1,100 మైళ్ళు) దూరం యొక్క ప్రయాణం పూర్తి చేయుటకు సుమారుగా 36 గంటల 45 నిమిషాలు పడుతుంది.
తిరుమలనాథ స్వామి దేవాలయం
తిరుమలనాథ స్వామి దేవాలయం మహబూబ్ నగర్ జిల్లా వనపర్తి మండలంలోని పెద్దగూడెం గ్రామ శివారులోని అటవీ ప్రాంతంలో ఉంది. ఇక్కడి అడవుల్లో ఎత్తైన గుట్టలపై స్వామి వారి ఆలయం ఉంది. ఇక్కడి స్వామిని తిరుమలనాథ స్వామిగా, తిరుమలయ్యగా పిలుచుకుంటారు. స్వామి వెలసిన గుట్టను తిరుమలయ్య గుట్టగా వ్యవహరిస్తారు. మొదట్లో ఇక్కడ పెద్ద గుట్ట మీద స్వామి వారి విగ్రహం మాత్రమే ఉండేది. ఈ స్వామి ఇక్కడ సుమారు రెండున్నర శతాబ్ధాల కిందట వెలిసినట్లు చెప్తారు. మ వనపర్తి సంస్థానాధీశులచే ఇక్కడి స్వామికి పూజలు జరిగినట్లు తెలుస్తుంది. మొదట్లో ఇక్కడ స్వామి వారిని దర్శించుకోవడానికి భక్తులు చాలా కష్టపడేవారు. అడవిని దాటుకుంటూ, కొండలపైకి రెండు మూడు కిలోమీటర్ల ఎక్కి, అపై పెద్ద బండల నడుమ ఉన్న స్వామిని దర్శించుకోవడానికి ఇనుప నిచ్చెన మీదగా పైకి ఎక్కి దర్శించుకొనేవారు. కానీ కాల క్రమంలో గుడిని నిర్మించారు. రహదారిని ఏర్పాటు చేశారు. గుడి సమీపం వరకు వాహనాలు వెళ్ళెందుకు వీలుగా దారిని ఏర్పాటు చేశారు. గుట్టపైకి సులభంగా చేరుకోవడానికి మెట్లను నిర్మించారు. 
వనపర్తి మండలంలోని కడుకుంట్ల గ్రామానికి చెందిన ప్రవాస భారతీయులు డాక్టర్ సూర్యారెడ్డి, అరుణా శ్రీరెడ్డిలు ఆలయ ట్రస్ట్‌ను ఏర్పాటుచేసి, అభివృద్ధికి విశేష కృషిచేశారు. ఎం.ఎస్. చంద్రయ్య వనపర్తి, కర్నూలు రహదారి మార్గంలో ఆలయ ముఖద్వారాన్ని నిర్మించారు. వనపర్తి శాసనసభ్యులు చిన్నారెడ్డి గ్రామీణాభివృద్ధి శాఖ మంత్రిగా పనిచేసిన కాలంలో 30 లక్షల రూపాయలతో బి.టి.రోడ్డు వేయించారు.
తెలుగుదేశం పార్టీ అధికారంలో ఉన్న కాలంలో అప్పటి దేవాదాయ శాఖ మంత్రి దండు శివరామరాజు ఇక్కడి ఆలయాన్ని సందర్శించి, అనేక అభివృద్ధి కార్యక్రమాలకు శంకుస్థాపన చేశారు.
వనపర్తి నుండి కర్నూలుకు వెళ్ళుదారిలో, వనపర్తికి ఆరు కిలోమీటర్ల దూరంలో పెద్దగూడెం స్టేజి దగ్గర అటవీ ప్రాంతంలో ఉంటుంది. పెబ్బేరు నుండి కూడా ఇక్కడికి చేరుకోవచ్చు.
ప్రతి సంవత్సరం శ్రావణ మాసంలో ఇక్కడ ఘనంగా ఉత్సవాలు జరుగుతాయి. ముఖ్యంగా ప్రతి శ్రావణ శనివారం ఇక్కడ జాతరలాగే ఉంటుంది. 
ఈ ఆలయంలో ప్రతి రోజు ఉదయం ఏడు గంటల నుండి మధ్యాహ్నం మూడు గంటల వరకు పూజా కార్యక్రమాలు నిర్వహిస్తారు. ప్రతి శనివారం ఉదయం ఆరు గంటల నుండి సాయంత్రం ఐదు గంటల వరకు పూజలు జరుగుతాయి.
ఇక్కడి కొండల మీద నుండి చూస్తే, చుట్టూ కొండలు, అడవులు, చుట్టు ప్రక్కల గ్రామాలు అన్నీ కనువిందు చేస్తాయి. కొండపై నీటి గుండాలు కూడా ఉన్నాయి.
గన్ పౌడర్
గన్ పౌడర్ అనేది రసాయన పదార్థాల (కర్రబొగ్గు, గంధకం మరియు పెట్లుప్పు) మిశ్రమం. ఇది నల్లగా ఉంటుంది, కాబట్టి దీనిని నల్ల మందు అని కూడా అంటారు. దీనిని మందుగుండు సామాగ్రి, బాణాసంచా తయారీ లోను మరియు తుపాకులలోను ఉపయోగిస్తారు. ముఖ్యముగా దీనిని తుపాకులలో ఉపయోగిస్తారు కనుక దీనికి తుపాకి మందు అనే పేరు వచ్చింది. ఇది చాలా వేగంగా మండుతుంది, మరియు వాయువులను సృష్టిస్తుంది. గన్ పౌడర్ నుంచి వాయువులు వెలువడినప్పుడు గన్‌పౌడర్ ఆక్రమించి వున్న స్థలం కంటే మరింత స్థలాన్ని ఆ వాయువులు ఉపయోగించుకుంటాయి, అందువలన అక్కడ నుంచి వాయువులు బయటకు నెట్టుకొస్తాయి. గన్‌పౌడర్ ఒక చిన్న స్థలంలో ఉన్నట్లయితే, వెలువడిన వాయువులు ఆ స్థలం యొక్క గోడలను తోస్తాయి, అప్పుడు ఆ స్థలంలో ఒత్తిడి పెరుగుతుంది. తూటాలో కూర్చిన గన్‌పౌడర్ కారణంగా తుపాకిలో తూటా పేల్చినప్పుడు తూటా బాహ్యకవచముల మధ్య ఏర్పడిన ఒత్తిడి తుపాకి లోపల వుండే తూటా నుండి బుల్లెట్ ను అత్యంత వేగంగా బయటకు దూసుకువచ్చేలా చేస్తుంది. అయితే తూటాలో ఏర్పడిన ఒత్తిడి తుపాకి బారెల్ (దీర్ఘ లోహ గొట్టం) ను నాశనం చేసేంత అధిక మొత్తంలో ఉండదు. గన్ పౌడర్ ను తూటాలో బుల్లెట్ వెనుకున్న కార్ట్రిడ్జి అనబడే లోహ స్తంభాలలో నింపుతారు. ఈ కార్ట్రిడ్జిని పిన్ లేదా సుత్తి గట్టిగా తాకినప్పుడు పేలుతుంది.
గన్ పౌడర్ ను చైనీయులు కనిపెట్టారు, ఇది నల్లమందు యొక్క మొదటి సూచన, ఇది 9 వ శతాబ్దాపు గన్ పౌడర్ యొక్క రూపం. నల్లమందు సూత్రాన్ని రోజర్ బేకన్ వివరించాడు.
పగిడిపాటి దేవయ్య
డాక్టర్ పగిడిపాటి దేవయ్య బీజేపీ ఎన్నారై సెల్ కో కన్వీనర్. బీజేపీ, టీడీపీ పొత్తుతో 2015 వరంగల్ ఉప ఎన్నికల బరిలో నిలిచిన బీజేపీ అభ్యర్థి 
పగిడిపాటి దేవయ్య వరంగల్ జిల్లా రఘునాథపల్లి మండలం ఖిలాషాపూర్ గ్రామంలో ఒక నిరుపేద రైతు కుటుంబంలో జన్మించారు. 1970లో ఉస్మానియా యూనివర్సిటీలో MBBS పూర్తి చేశారు. తర్వాత అమెరికాలో PG ఫెలోషిప్ పూర్తిచేసిన దేవయ్య భారతదేశం గర్వించదగ్గ వైద్యుడిగా ఎదిగారు.
35 సంవత్సరాలు అమెరికాలో ఉన్నపటికీ అమెరికా పౌరసత్వం తీసుకోలేదు ఆయన. పేదలకు సేవా చేయాలనే ఉద్దేశంతో మదర్ థెరిసా హెల్పింగ్ హాండ్స్ అనే సంస్థను స్థాపించి ఎంతో మంది పేద వాళ్ళకు అండగా నిలిచారు.
దేవయ్య ప్రస్థానం అందరికీ ఆదర్శం. ఆయన ఎంతో కష్టపడి చదువుకుని డాక్టర్ గా, అంతర్జాతీయ స్థాయి వ్యాపార వేత్తగా ఎదిగిన క్రమం ఈ తరానికి ఆదర్శం. తనలా ఇప్పటి తరం కష్టాలు పడరాదన్న ఉద్దేశంతో ప్రజలకు సేవచేసుకునే మార్గంగా రాజకీయాలను ఎంచుకుని ప్రజా సేవ కోసం సొంత జిల్లాకు వచ్చారు. ఎన్నారైలను పెట్టుబడిదారులుగా అంతా చూస్తున్న సమయంలో రాజకీయాల్లో అడుగుపెట్టి.. పెట్టుబడులకు మించి అభివృద్ధి సాధన కోసం ఆయన కంకణం కట్టుకున్నారు. 
అలాంటి సేవా తత్పరుడిని అభ్యర్థిగా ప్రకటించిన బీజేపీ ఆయన విజయంతో వరంగల్ కూ విజయం సాధించిపెట్టాలని తలచింది. దేవయ్య గెలిస్తే ఆయన్ను కేంద్ర మంత్రి చేస్తామని బీజేపీ ప్రకటించింది. దేవయ్య తరఫున . కేంద్ర ఎరువులు, రసాయనాల మంత్రి హన్స్ రాజ్ గంగారం దేవయ్య తరఫున వరంగల్ నియోజకవర్గంలో ప్రచారం చేశారు.
అమెరికాలోనే అత్యంత వేగంగా అభివృద్ధి చెందిన కంపెనీల జాబితాలో ఏడో స్థానంలో ఉన్న సంస్థకు అధిపతి అయిన దేవయ్య అభివృద్ధి ప్రణాళికలు రూపొందించడంలో అత్యంత సమర్థులు. ఆయన తెలంగాణ రాష్ట్రంలో ఉంటే హైదరాబాద్, వరంగల్ లలో కంపెనీలు పెట్టి ఉద్యోగావకాశాలు కల్పించి వరంగల్ యువతకు ఉద్యోగ, ఉపాధి, వ్యాపార అవకాశాలు కల్పింఛారు.
దేవయ్య తరఫున ప్రచారంలో ఎన్నారైలు పాల్గొంటున్నారు. ఓహియోకు చెందిన శ్రీనివాస్ కొంపల్లి, న్యూజెర్సీ వాసులు విలాస్ రెడ్డి జంబుల, శ్రీకాంత్ రెడ్డి తుమ్మల, కాలిఫోర్నియాకు చెందిన భరత్ గోలి, కృష్ణ ఊటుకూరు, అట్లాంటాకు చెందిన హరు పులిజాల, న్యూజెర్సీ నుంచి వచ్చిన ప్రదీప్ చాడ, సంతోష్ రెడ్డి ఎస్, నరేశ్ తుళ్లూరు, న్యూయార్క్కు చెందిన రాజేందర్ పోరెడ్డి, ఓహియోకు చెందిన రమేశ్ మధు, బోస్టన్ వాసి శ్రీకుమార్, వర్జీనియాకు చెందిన అరుణ్ కంచెర్ల, టెక్సాస్ వాసి లక్ష్మణ్ కాపర్తి తదితరులు పాల్గొన్నారు.
వరంగల్ నియోజకవర్గమంతా ఉన్నత స్థానాలకు ఎదిగి విదేశాల్లో ఉన్నా… తిరిగొచ్చి ఇక్కడ సొంత ప్రాంతం, సొంత జిల్లా అభివృద్ధికి పాటుపడాలన్న లక్ష్యంతో పనిచేస్తున్న దేవయ్యకు ప్రచారంలో అడుగడుగునా ఆదరణ లభించింది. ఎన్నారైలు అంటే ఎక్కడో ఉండి స్వదేశంలో పెట్టుబడులు పెట్టి లాభాలు ఆర్జించడమే కాదు రాజకీయాల్లోకి వచ్చి ప్రజా సేవ చేయాలన్న తన ఉద్దేశాన్ని దేవయ్య బలంగా వినిపించారు.
2015 వరంగల్ లో ఉప ఎన్నికలలో వరంగల్లు (ఎస్.సి) వరంగల్ నుండి ప్రస్తుత 16వ లోక్ సభకు పసునూరి దయాకర్ తెలంగాణ రాష్ట్ర సమితి (తెరాస) కి 6,15, 403 ఓట్లూ రాగ. కాంగ్రేస్కు సర్వే సత్యనారాయణకు 1, 56, 315 ఓట్లూ వచ్చినవి . భారతీయ జనతా పార్టీ డా|| పగిడిపాటి దేవయ్యకు 1,30, 178 ఓట్లూ వచ్చినవి, కాగా విజయం సాధించిన లోక్‌సభ సభ్యుడు పసునూటి ఓట్లూ 4,59,092 భారీ మేజారిటీ నమోదు అయ్యింది.
బుర్రా రాఘవాచారి
ఆంధ్ర నాటకరంగంలో కలియుగ అర్జునుడుగా ప్రఖ్యాతి వహించిన బుర్రా రాఘవాచారి 1883లో బందరులో జన్మించాడు. తండ్రి నరసింహాచారి, తల్లి ఆండాళమ్మ. 'రాఘవాచారి సోదరుడైన నారాయణాచారి బందరు హిందూ థియేటరులో వివిధ పాత్రలను ధరించేవాడు. మరో సోదరుడు నంబెరుమాళ్లాచారి ప్రసిద్ధ హార్మోనిస్టుగా ప్రఖ్యాతి గాంచాడు. వీరిలో ఎక్కువ ప్రజాభిమానాన్ని చూరగొన్న వ్యక్తి బుర్రా రాఘవాచారి. ఇతడు మంచి గాయకుడు. పాటలన్నా,పద్యాలన్నా చెవి కోసుకునే వాడు. ఇతడు తన మేనమాను తిరువెంగళాచార్యులు వద్ద సంగీతాన్ని నేర్చుకుని పాట కచ్చేరీలు చేస్తూ ఉండేవాడు. కంచు గంటలా మోగే ఇతని కంఠం విన్న ప్రతి వారూ ఈయవ ఉజ్జ్వల భవిష్యత్తును గురించి వర్ణించేవారు. ఇతడు ప్రారంభంలో కాండూరి తిరువెంగళాచార్యుల ఆధ్వర్యంలో చిన్నచిన్న పాత్రలు ధరించేవాడు. ఇతడి పాటలకు, పద్యాలకు ముగ్ధులైన ప్రేక్షకులు కరతాళధ్వనులు చేసేవారు. దానితో ఇతనికి నాటకాలమీద ఆసక్తి ఎక్కువైంది. స్వయంకృషితో అనతి కాలంలోనే ఉత్తమ గాయకుడిగా, నటుడిగా పైకిచెవచ్చాడు. కళాతృష్ణతో ఇతడు రాయల్ థియేటర్‌ను 1903లో స్థాపించారు. అప్పటికే ముంజులూరి కృష్ణారావు కృష్ణ పాత్రధారణలో మంచి పేరు తెచ్చుకున్నాడు. ఆయన సమర్థుడైన అర్జునపాత్రధారికై వెదుకుతున్న తరుణంలో బుర్రా రాఘవాచారి ఆయన కళ్లముందు మెరిశాడు. అదే స్థితిలో కృష్ణ పాత్ర కొరకు ఎదురు చూస్తున్న రాఘవాచారికి ముంజులూరి కృష్ణారావు దొరికాడు. రాయల్ థియేటర్ ఆధ్వర్యంలో 'పాండవోద్యోగం', 'పాండవ విఙయం', 'పాండవ జననం", పాండవ ప్రవాసం','గయోపాఖ్యానం', 'పాండవ ఆశ్వమేధం' మొదలైన భారత నాటకాలలో వీరిరువురూ కలియుగ కృష్ణార్జునులుగా సాక్షాత్కరించి, రాయల్ థియేటర్‌కు, బందరు నాటక రంగానికి , ఎనలేని కీర్తినీ, ప్రతిష్టనూ చేకూర్చారు. ఆ విధంగా వారు వందలాది నాటకాలను అద్భుతంగా ప్రదర్శించారు. ఇతనితో పాటు నటించిన ప్రముఖ నటులలో పింగళి లక్ష్మీకాంతం, ఇందుపల్లి గోవిందరావు, మాదిరెడ్డి సుబ్బారావు, పింగళి వీరయ్య, పింగళి నర్సయ్య, కలపటపు రాజేశ్వరరావు, శ్రవణం తాతయ్య, పెదసింగు రంగయ్య, ఆమాను సుబ్బారావు మొదలైనవారు వున్నారు.
ఇతని నటనను మెచ్చుకున్నవారిలో త్రిపురనేని రామస్వామి చౌదరి, బాలగంగాధర తిలక్, మాధవపెద్ది వెంకటరామయ్య మొదలైనవారున్నారు.
ఇతడు స్థాపించిన రాయల్ థియేటర్ దాదాపు 40 సంవత్సరాలు అజరామరంగా నడిచింది. ఎంతోమంది నటులకు రాయల్ థియేటర్ ఒక కళాకేంద్రంగా వర్ధిల్లింది.
ఒక్క ఆంధ్రప్రదేశ్లోనే కాక, రాష్ట్రేతర ప్రాంతాలైన బర్మా, రంగూన్, సింగపూర్ మొదలైన ప్రాంతాలలో పర్యటించి, భారత నాటకాల నన్నిటినీ ప్రదర్శించి పలువురి ప్రశంసలందుకున్నాడు. ఇతడు పేరు తెచ్చుకున్న పాత్రలలో ముఖ్యమైనది నరకాసురవధలో శ్రీకృష్ణుడు, వేణీ సంహారంలో ధర్మరాజు, బొబ్బిలి యుద్ధంలో హైదర్‌జంగ్, చిత్రనళీయంలో నలుడు, ప్రతాపరుద్రీయంలో ప్రతాపరుద్రుడు మొదలైనవి.
ఈయన మరణించేవరకూ సంగీత నాటక అకాడవిూ నెలకు 75 రూపాయలను వృద్ధకళాకారుల వేతనంగా ఇస్తూవచ్చింది. రాఘవాచారి దాదపు 80 సంవత్సరాల వరకూ జీవించాడు. ఇతడు ఆజన్మాంతమూ బ్రహ్మచారిగానే ఉన్నాడు. ఆంధ్ర నాటక రంగ యుగకర్తలలో ఒకడిగా, కలియుగార్జునిడిగా పేరుపొందాడు.
క్యూబ్
క్యూబ్ అనేది అన్ని లంబ కోణాలతో మరియు దీని ఎత్తు, వెడల్పు మరియు లోతు అన్ని ఒకటిగా ఉండే ఒక బ్లాక్. క్యూబ్ అనేది స్పేస్ లో సరళమైన గణిత ఆకారముల యొక్క ఒకటి. క్యూబ్ వంటి ఆకారమున్న ఏదోది కొన్నిసార్లు క్యూబిక్ గా సూచింపబడుతుంది. క్యూబ్ త్రిమితీయ ఘన వస్తువు.
క్యూబ్ ఆకారం:
క్యూబ్ త్రిమితీయ ఘన వస్తువయినా ద్విమితీయ ఆకారానికి దగ్గరగా ఉంటుంది.
అంచు పొడవు formula_1 యొక్క క్యూబ్ కొరకు,
సాధారణ పాలిహీడ్రా యొక్క వివిధ తరగతులలో క్యూబ్ ఒక ప్రత్యేక నిదర్శనమని చెప్పవచ్చు.:
కాకినాడ రాజరత్నం
కాకినాడ రాజరత్నం సినిమాలలోనూ, నాటకాలలోనూ నటించింది.
పాతాళకోట ఎక్స్‌ప్రెస్
'చింద్వారా - ఢిల్లీ సారాయ్ రోహిల్లా పాతాళ్‌కోట్ ఇంటర్‌సిటీ ఎక్స్‌ప్రెస్' ప్రతిరోజు నడిచే ఎక్స్‌ప్రెస్ రైలు. ఇది గ్వాలియార్ లోని గ్వాలియార్ రైల్వే జంక్షన్ స్టేషను మరియు చింద్వారా యొక్క చింద్వారా రైల్వే జంక్షన్ స్టేషను మధ్య నడుస్తుంది. రెండు నగరాలు మధ్యప్రదేశ్‌లో ఉన్నాయి. ఇటీవల భారతీయ రైల్వేలు ఈ రైలును ఢిల్లీ సారాయ్ రోహిల్లా వరకు విస్తరించారు.
ఈ రైలు నంబరు 14009⇒14623 పాతాళకోట్ ఎక్స్‌ప్రెస్ అనే పేరుతో పిలవబడుతుంది. గ్వాలియార్ - చింద్వారా ఎక్స్‌ప్రెస్, గ్వాలియార్ జంక్షన్ నుండి చింద్వారా జంక్షన్ వరకు మధ్యలో మొత్తం 16 విరామములతో చేరుకుంటుంది. ఇది సరాసరి 45 కిలోమీటర్ల వేగంతో 15 గంటల 57 నిమిషాల్లో 726 కి.మీ. ప్రయాణించి తన గమ్యాన్ని పూర్తిచేస్తుంది.
ఈ ఎక్స్‌ప్రెస్ రైలు భారతీయ రైల్వేలు లోని ఉత్తర రైల్వే జోన్ పరిధిలోకి వస్తుంది. ప్రతిరోజు ఈ రైలు నడుస్తుంది. ఈ రైలు గంటకు 45 కి.మీ. సరాసరి వేగంతో నడుస్తుంది.
గౌలియార్ జంక్షన్ మరియు చింద్వారా జంక్షన్ మధ్య 99 మధ్యంతర (ఇంటర్మీడియట్ స్టేషన్స్) స్టేషనులు నందలి 16 విరామములతో చేరుతుంది. గ్వాలియార్ - చింద్వారా ఎక్స్‌ప్రెస్, గౌలియార్ జంక్షన్ రైల్వే స్టేషను నుంచి బయలుదేరి ఝాన్సీ, బినా, భోపాల్, ఇటార్సీ, ఆమ్లా, పరాసియా రైల్వే స్టేషన్లు మీదుగా చింద్వారా జంక్షన్ రైల్వే స్టేషనుకు చేరుకుంటుంది.
గ్వాలియార్ - చింద్వారా ఎక్స్‌ప్రెస్ నకు నంబరు 14625 / 14626 ఫిరోజ్పూర్ ఇంటర్‌సిటీ ఎక్స్‌ప్రెస్ తోటి ఆర్‌ఎస్‌ఎ - రేక్ షేరింగ్ ఏర్పాటు ఉంది.
ఢిల్లీ సారాయ్ రోహిల్లా - చింద్వారా పాతాళ్‌కోట్ ఇంటర్‌సిటీ ఎక్స్‌ప్రెస్
ఢిల్లీ సారాయ్ రోహిల్లా - చింద్వారా పాతాళ్‌కోట్ ఇంటర్‌సిటీ ఎక్స్‌ప్రెస్ ప్రతిరోజు నడిచే ఎక్స్‌ప్రెస్ రైలు. ఇది ఢిల్లీ సారాయ్ రోహిల్లా రైల్వే స్టేషను మరియు చింద్వారా యొక్క చింద్వారా రైల్వే జంక్షన్ స్టేషను మధ్య నడుస్తుంది. ఇటీవల భారతీయ రైల్వేలు ఈ రైలును ఢిల్లీ సారాయ్ రోహిల్లా వరకు విస్తరించారు.
ఈ రైలు నంబరు 14010⇒14624 పాతాళకోట్ ఎక్స్‌ప్రెస్ అనే పేరుతో పిలవబడుతుంది. గ్వాలియార్ - చింద్వారా ఎక్స్‌ప్రెస్, గ్వాలియార్ జంక్షన్ నుండి చింద్వారా జంక్షన్ వరకు మధ్యలో మొత్తం 16 విరామములతో చేరుకుంటుంది. ఇది సరాసరి 45 కిలోమీటర్ల వేగంతో 15 గంటల 57 నిమిషాల్లో 726 కి.మీ. ప్రయాణించి తన గమ్యాన్ని పూర్తిచేస్తుంది. ప్రతిరోజు ఈ రైలు నడుస్తుంది. ఈ రైలు గంటకు 45 కి.మీ. సరాసరి వేగంతో నడుస్తుంది. ఈ ఎక్స్‌ప్రెస్ రైలు భారతీయ రైల్వేలు లోని ఉత్తర రైల్వే జోన్ పరిధిలోకి వస్తుంది.
గౌలియార్ జంక్షన్ మరియు చింద్వారా జంక్షన్ మధ్య 99 మధ్యంతర (ఇంటర్మీడియట్ స్టేషన్స్) స్టేషనులు లోని 16 విరామములతో చేరుతుంది. గ్వాలియార్ - చింద్వారా ఎక్స్‌ప్రెస్, గౌలియార్ జంక్షన్ రైల్వే స్టేషను నుంచి బయలుదేరి ఝాన్సీ, బినా, భోపాల్, ఇటార్సీ, ఆమ్లా, పరాసియా రైల్వే స్టేషన్లు మీదుగా చింద్వారా జంక్షన్ రైల్వే స్టేషనుకు చేరుకుంటుంది.
గ్వాలియార్ - చింద్వారా ఎక్స్‌ప్రెస్ నకు నంబరు 14625 / 14626 ఫిరోజ్పూర్ ఇంటర్‌సిటీ ఎక్స్‌ప్రెస్ తోటి ఆర్‌ఎస్‌ఎ - రేక్ షేరింగ్ ఏర్పాటు ఉంది.
లోఫర్ (సినిమా)
లోఫర్ అనే సినిమా 2015 డిసెంబరు 17 లో విడుదల అయ్యింది. ఈ సినిమాలో వరుణ్ తేజ్, దిశా పటాని, రేవతి, పోసాని మరియు తదితరులు ముఖ్యమైన పాత్రలు పోషించారు.
దిశా పటాని
దిశా పటాని తెలుగు భాషలో నటించిన భారతీయ నటి. ఈమె లోఫర్ సినిమాతో తెలుగు చలనచిత్ర పరిశ్రమలోకి ఆరంగేట్రం చేసింది.
విశాఖపట్నం తరగతి విధ్వంసక నౌక
విశాఖపట్నం తరగతి విధ్వంసక నౌకా భారత నౌకాదళముకి చెందిన కొత్త తరం విధ్వంసక నౌక. ఈ తరగతికి చెందిన రెండు నౌకలను ప్రస్తుతం ముంబయి లోని మాజగౌన్ డాక్ యార్డ్ లో నిర్మిస్తున్నారు. ఇవి ప్రస్తుతం భారతదేశంలో నిర్మిస్తున్న అతి పెద్ద నౌకలు. మొదటి నౌకని నిర్మించడం 2013 లో ప్రారంభిం అయ్యింది. 2018కళ్ళా మొదటి నౌకని నావికా దళానికి అందించాలని లక్ష్యంగా పెట్టుకున్నారు.
అత్యాధునిక క్షిపణులు ఇంకా సెన్సార్లు కలిగి ఉన్న ఈ నౌకలను 2934 కోట్లతో నిర్మిస్తున్నారు. 
ఈ ప్రాజక్టుకు 2011 జనవరిలో కాబినట్ కమిటీ ఆఫ్ సెక్యూరిటి నుంచి ఆమోదం లభించింది. మొత్తం నాలుగు నౌకలను నిర్మించాలని నిర్ణయించారు. ఇవి కోల్‌కతా తరగతి నౌకలకి కొనసాగింపు తరగతి.
మిలన్ గుప్తా
మిలన్ గుప్తా భారతీయ హార్మోనికా వాద్యకారుడు. ఆయన హార్మోనికాలో స్పష్టంగా ప్రతి అక్షరాన్నీ పలికిస్తారు. మిలన్ గుప్తా గారిని ఆయన అభిమానులు, మిత్రులు ప్రేమగా “ మిలన్ దా ” అని పిలుస్తారు.మిలన్ గుప్తా గారు పూర్తిగా పాశ్చాత్య సంగీత వాయిద్యమైన హార్మోనికా పై భారతీయ సంగీతాన్ని, లలిత సంగీతాన్ని మరియు మోడరన్ బెంగాలీ సాంగ్స్ గా పిలవబడే రబీంద్ర సంగీత్ ను వీనుల విందుగా వాయించి శ్రోతల మన్ననలు అందుకోనడమే కాకుండా ఎందరో ఔత్సాహికులకు హార్మోనికా సంగీతాన్ని బోధించి భారతదేశంలో హార్మోనికాను ప్రాచుర్యం లోనికి తీసుకొచ్చారు.
మిలన్ గుప్తా కలకత్తాలో నవంబర్ 22 1930 న జన్మించాడు. అతని తల్లి కలకత్తాలో ఒక ప్రముఖ గాయని. వీరు ఆల్ ఇండియా రేడియోలో పాడారు.. ఆయన బాల్యంలో తాను నివసించే ప్రాంతంలో ఉన్న మెరైన్ ఇంజనీరు తనకు రెండు హోనెర్ క్రోమాటిక్ హార్మోనికాలు ఇచ్చే వరకు సాధారణ మౌత్ ఆర్గాన్స్ నే వాడేవారు. ఆయన ఈ వాద్యాన్ని స్వంతంగానే నేర్చుకున్నారు.
గోరఖ్పూర్ - హిసార్ గోరఖ్‌ధాం సూపర్‌ఫాస్ట్ ఎక్స్‌ప్రెస్
గోరఖ్పూర్ - హిసార్ గోరఖ్‌ధాం సూపర్‌ఫాస్ట్ ఎక్స్‌ప్రెస్ భారతీయ రైల్వేలు వ్యవస్థలో ఒక సూపర్‌ఫాస్ట్ ఎక్స్‌ప్రెస్ రైలు. ఇది గోరఖ్పూర్ రైల్వే స్టేషను మరియు హిసార్ రైల్వే స్టేషను మధ్య నడుస్తుంది.
1988 సం.లో ఈ రైలు యొక్క సేవలు మొదలయినాయి.
ఈ రైలు ప్రధానంగా ఈశాన్య రైల్వే జోన్ నకు చెందినది మరియు ఈ జోను ద్వారానే ఆపరేటింగ్ జరుతున్నది. గోరఖ్పూర్ జంక్షన్ మరియు అదేవిధముగా హిసార్ రైల్వే స్టేషనులకు అతి ముఖ్యమైన రైళ్ళ యందు ఈ రైలు ఒకటి.
గోరఖ్పూర్ - హిసార్ గోరఖ్‌ధాం సూపర్‌ఫాస్ట్ ఎక్స్‌ప్రెస్ రైలు, 110 కి.మీ./గంట వేగముతో భారతదేశం యొక్క భారతీయ రైల్వేలు లోని సూపర్‌ఫాస్ట్ ఎక్స్‌ప్రెస్ రైళ్లు లోని వేగవంతమైన వాటిలో ఇది ఒకటి
లక్నో, కాన్పూర్, న్యూఢిల్లీ సహా 13 విరామాలు.
ఈ రైలుకు 24 బోగీలు ఉంటాయి. ఆ కోచ్‌లు కూర్పు వివరాలు: -
సూచనలు:-   [ఎ సి కోచ్‌లు]   [స్లీపర్ కోచ్‌లు]
ఈ రైలు కోసం ఈశాన్య రైల్వే జోన్ యొక్క ఇజ్జత్‌నగర్ డివిజన్ నుండి, సాధారణ లోకోమోటివ్ డబ్ల్యుడిపి4డి ఉంది.
అయితే, ఇజ్జత్‌నగర్ డివిజన్ నుండి డబ్ల్యుడిపి4డి ఇంజను లేకపోవడము కారణంగా, ఇది కొన్నిసార్లు డబ్ల్యుడిఎం3డి ఇంజనును, నార్త్ ఈస్టర్న్ రైల్వే జోన్ లోని గోండా డీజిల్ లోకో షెడ్ నుండి ఒక డీజిల్ లోకో పొందుతుంది.
2 జనవరి 2010 నాడు, దట్టమైన పొగమంచు కారణంగా, నైరుతి లక్నో లోని కాన్పూర్ రైల్వే స్టేషనుకు 60 మైళ్ల (100 కిలోమీటర్ల) దూరంలోని పాంకి రైల్వే స్టేషను సమీపంలో 
గోరఖ్‌ధాం ఎక్స్‌ప్రెస్ మరియు ప్రయాగ్‌రాజ్ ఎక్స్‌ప్రెస్ ఢీకొన్నాయి. ఈ కారణంగా పది మంది మరణించారు మరియు 51 మంది గాయపడ్డారు.
26 మే 2014 నాడు, ఈ రైలు గోరఖ్పూర్ (రాబోతూ) వెళ్ళుతూ ఉండగా, ఉత్తరప్రదేశ్ రాష్ట్రంలోని సంత్ కబీర్ నగర్ జిల్లా లోని ఖలిలాబాద్ రైల్వే స్టేషను సమీపంలోని నిశ్చలంగా ఉన్న గూడ్స్ రైలు లోకి దూసుకుపోయింది. ఈ సంఘటనలో 40 మంది మరణించారు మరియు 150 మంది పైగా గాయపడ్డారు.
స్త్రీవాదాన్ని వ్యతిరేకంచే స్త్రీలు
స్త్రీవాదాన్ని వ్యతిరేకంచే స్త్రీలు (ఆంగ్లం: ) ట్విట్టర్, టంబ్లర్, ఫేస్‌బుక్ మరియు యూట్యూబ్ వంటి సాంఘిక మాధ్యమాలలో #WomenAgainstFeminism అనే హ్యాష్ ట్యాగ్ లతో ఆధునిక స్త్రీవాదాన్ని తాము ఎందుకు వ్యతిరేకిస్తున్నారో స్వయంగా తయారు చేయబడిన ప్లకార్డులను ప్రదర్శిస్తూ సెల్ఫీలు దిగిన మహిళల ఉద్యమం. ఈ ప్లకార్డులపై "I don't need Feminism because..." అని ప్రారంభమయి దాని క్రింద కారణాలు పొందుపరచబడి ఉంటాయి.
బైస దేవదాస్
బైస దేవదాస్ పత్రికా సంపాదకుడు. ఇతడు హైదరాబాదు, నిజామాబాదుల నుండి నేటి నిజం అనే తెలుగు దినపత్రికను, టుడే ఫ్రీడం అనే ఇంగ్లీషు దినపత్రికను వెలువరిస్తున్నాడు. నేటి నిజం దినపత్రికలో ప్రతి గురువారం సాహిత్య పేజీ సాహితీకెరటాలు ద్వారా లబ్దప్రతిష్ఠులతో పాటు వర్ధమాన రచయితల కవితలు, కథలు, వ్యాసాలు, పుస్తక సమీక్షలు ప్రచురించి సాహితీసేవ చేస్తున్నాడు. ఇతని సంపాదకత్వంలో అమ్మ కవితా సంకలనం వెలువడింది.
హార్మోనికా
హార్మోనికా ను భారతదేశంలో మౌత్ ఆర్గాన్ అని పిలుస్తారు. దీనికి ఫ్రెంచ్ హార్ప్ అని కూడా పిలుస్తారు.
వెబ్ సర్వర్
వెబ్ సర్వర్ అనగా HTTP ప్రోటోకాల్ ద్వారా అభ్యర్థనలను మన్నించే ఒక సాంకేతిక పరిజ్ఞానం. HTTP అనేది వరల్డ్ వైడ్ వెబ్ ద్వారా పత్రాలను కంప్యూటరు నెట్వర్కుల్లోకి పంచిపెట్టడం లాంటి పనులకు వాడే ప్రాథమిక నియమావళి. వెబ్ సర్వర్ అనే పదం ఒక కంప్యూటరుకు, లేదా ఒక అప్లయన్సుకు, లేదా HTTP అభ్యర్థనలను స్వీకరించే సాఫ్ట్ వేరుకు వాడుతూ ఉంటారు.
HTML డాక్యుమెంట్లని భద్రపరచడం, ప్రాసెస్ చేయడం, క్లైంటు అడిగన HTML డాక్యుమెంట్లని అందించడము వెబ్ సర్వర్ యొక్క ప్రాథమిక విధులు. క్లైంటు మరియు సర్వర్లు సమాచారం ఇచ్చి పుచ్చుకోవడానికి HTTP ప్రోటోకాల్ (నియమావళి) ను అనుసరిస్తాయి. అందించబడే డాక్యుమెంట్లు ప్రధానంగా HTML డాక్యుమెంట్లు. వాటిలో పాఠ్యం మాత్రమే కాకుండా బొమ్మలు, స్టైల్ షీట్లు, స్క్రిప్టులు కూడా ఉండవచ్చు.
ఏదైనా యూజర్ ఏజెంటు అంటే వెబ్ బ్రౌజరు (విహరిణి), లేదా వెబ్ క్రాలరు(వెబ్ ని జల్లెడపట్టే ప్రోగ్రాములు) ఒక రిసోర్సు కోసం వెబ్ సర్వర్ కు HTTP నియమావళిని అనుసరించి ఒక అభ్యర్థన పంపుతుంది. అందుకు ప్రతిస్పందనగా వెబ్ సర్వర్ ఆ రిసోర్సుకు సంబంధించిన విషయాన్ని లేదా అలాంటిదేమీ లేకపోతే ఒక దోష సందేశాన్నో యూజర్ ఏజెంటుకు పంపిస్తుంది. సాధారణంగా రిసోర్సులు ఫైళ్ళ రూపంలో డిస్కులో భద్రపరచబడి ఉంటాయి. కానీ ఇది వెబ్ సర్వర్ ను అభివృద్ధి చేసిన విధానం మీద ఆధారపడి ఉంటుంది.
వెబ్ సర్వర్ ప్రధాన బాధ్యత డాక్యుమెంట్లను అందించడం అయినప్పటికీ మొత్తం HTTP నియమాలన్నింటినీ అభివృద్ధి చేయాలంటే క్లైంటు నుంచి సమాచారం సేకరణకు పద్ధతులు కూడా ఉండాలి. దీంతో వెబ్ ఫారాలను సమర్పించవచ్చు. ఫైళ్ళను సర్వర్ లోకి ఎక్కించవచ్చు.
అక్కినేని ఫౌండేషన్ ఆఫ్ అమెరికా
అక్కినేని ఫౌండేషన్ ఆఫ్ అమెరికా ఒక స్వచ్ఛంద సంస్థ. 
అట్టడుగు నుంచి శిఖరాగ్ర స్థాయికి చేరుకున్న అక్కినేని నాగేశ్వరరావు జీవితం అందరికీ ఆదర్శప్రాయం. తెలుగు చిత్ర పరిశ్రమ హైదరాబాదులో అభివృద్ధికి అక్కినేని గారు విశేష కృషి చేశారు. కృషి, పట్టుదల, అంకిత భావం, ఆత్మస్థైర్యం, క్రమశిక్షణ కల వ్యక్తులు ఎన్నో ఉన్నత శిఖరాలు అధిరోహించిన అక్కినేని ఆశయాలకు అనుగుణంగా వివిధ రంగాలలో ప్రముఖులకు అక్కినేని అంతర్జాతీయ పురస్కారాలు అందిస్తున్నామని అన్నారు అక్కినేని ఫౌండేషన్ ఆఫ్ అమెరికా అధ్యక్షులు తోటకూర ప్రసాద్. డిసెంబరు 20వ తేదీన హైదరాబాదులో ద్వితీయ అక్కినేని అంతర్జాతీయ పురస్కారాలను ప్రధానం చేశారు.
“అక్కినేని ఫౌండేషన్ అఫ్ అమెరికాను 2014లో స్థాపించాం. గతేడాది డిసెంబరు నెలలో అక్కినేని నాగేశ్వరరావు గారు జన్మించిన గుడివాడలో మొదటి అక్కినేని అంతర్జాతీయ పురస్కారాలను ప్రధానం చేశాం.
ఆయనతో ఎంతో అనుబంధం గల భాగ్యనగరంలో ఈ సంవత్సరం పురస్కారాలను అందించారు. వివిధ రంగాల్లో ప్రముఖులు కలసి పనిచేసినపుడే మంచి సమాజం ఏర్పడుతుందని అక్కినేని అనేవారు. అందువల్ల, సమాజాన్ని పట్టి పీడిస్తున్న సమయాలు – పరిష్కారాలు అనే అంశం మీద లఘు చిత్రాల పోటీ (షార్ట్ ఫిల్మ్ కాంపిటీషన్) నిర్వహించాం. తనికెళ్ల భరణి ఆధ్వర్యంలో శేఖర్ కమ్ముల, ఎల్బీ శ్రీరాం, అవసరాల శ్రీనివాస్, ప్రవీణ్ సత్తారుల కమిటీ ముగ్గురు విజేతలను ఎంపిక చేసింది. 20న వారికి నగదు బహుమతి అందించారు. అక్కినేని గోల్డెన్ హీరోయిన్ల పేరుతో ఆయనతో పనిచేసిన కృష్ణవేణి, విజయ నిర్మల, జమున, జయప్రద, జయసుధలకు పురస్కారాలు ఇచ్చారు. నవరత్నాలు పేరుతో సమాజంలో తొమ్మిది రంగాల్లో ప్రముఖులను పురస్కారాలతో సత్కరించారు. రవి కొండబోలు మాట్లాడుతూ.. “1995 నుంచి అక్కినేనితో పరిచయం, మంచి స్నేహం ఉంది. అమెరికా వచ్చినప్పుడు మా ఇంట్లో ఉండడం అదృష్టంగా భావిస్తున్నాను. ఆయన 89వ పుట్టినరోజును ఘనంగా జరిపాం. అమెరికాలో అన్ని నగరాలూ తిరిగి ఎంతో సంతోషించారు.
ఈ సంవత్సరం అక్కినేని అంతర్జాతీయ పురస్కారాలు అందుకున్న నవరత్నాలు :
సునీల్ కష్యప్
సునీల్ కష్యప్ సంగీత దర్శకుడిగా, గాయకుడిగా 2008లో తెలుగు చలనచిత్ర పరిశ్రమలోకి అడుగు పెట్టారు. ఈయన ఏ.ర్.రెహ్మన్ సంగీత దర్శకుడిగా పనిచేసిన జోధా అక్బర్ సినిమాలో అజీమో షాన్ షెహెన్షాహ్ పాటకు గాయకుడిగా పనిచేసారు.
పి.జి. వింద
పి.జి.వింద తెలుగు చలనచిత్ర పరిశ్రమలో ప్రముఖ ఛాయాగ్రాహకుడు మరియు దర్శకుడు. 2004లో తెలుగు చలనచిత్ర పరిశ్రమలోకి అడుగు పెట్టారు. ఇతను అనుమానస్పదం, అష్టా-చెమ్మా మరియు వినాయకుడు మొదలగు సినిమాలకు ఛాయగ్రాహకుడిగా పనిచేసాడు. ఇతను ఛాయగ్రాహకుడిగా పనిచేసిన గ్రహణం సినిమాకి జాతీయ అవార్డు కూడా వచ్చింది.
పి.జి. వింద స్వస్థలం మహబూబ్ నగర్ జిల్లా లోని బిజినపల్లి మండలం.
ఏడో తరగతి వరకు స్వగ్రామంలోనే చదివాడు. ఎనిమిది నుండి పదవ తరగతి వరకు మహబూబ్ నగర్ జిల్లాలోని ఇటిక్యాల మండలంలోని బీచుపల్లిలోని ఆంధ్రప్రదేశ్ గురుకుల పాఠశాలలో చదివాడు. జీవశాస్త్రాలు ప్రధాన విషయాలుగా ఇంటర్మీడియట్ బిజినపల్లి మండలంలోని పాలెంలో చేశాడు. వైద్య విద్య అభ్యసించడానికి ప్రవేశ పరీక్షరాశాడు. కానీ, సీటు రాకపోవడం చేత కర్నూలు లోని సిల్వర్ జుబ్లి కళాశాలలో డిగ్రీ పూర్తి చేశాడు. అనంతరం హైదరాబాద్‌లోని జవహర్ లాల్ నెహ్రూ టెక్నలాజికల్ యూనివర్సిటీలో ఫిలిం ఆటోగ్రఫీ పూర్తి చేశాడు.
జె.ఎన్.‌టి.యూ.లో ఫిలిం ఆటోగ్రఫీ చివరి సంవత్సరం చదువుతున్నప్పుడే ప్రముఖ ఛాయాగ్రాహకుడు మధు అంబటి వద్ద అసిస్టెంట్ ఫోటోగ్రాఫర్‌గా అవకాశం వచ్చింది. అతనితో "లజ్జ " హిందీ సినిమాకు పనిచేశాడు. తన మిత్రుడు అల్తాఫ్ ద్వారా ఇంద్రగంటి మోహన కృష్ణ పరిచయం కావడం వలన తొలిసారి ఛాయాగ్రాహకుడిగా గ్రహణం సినిమాకు పని చేసే అవకాశం వచ్చింది.
ప్రముఖ దర్శకుడు పూరి జగన్నాథ్ కుమారుడు ఆకాశ్ ప్రధాన పాత్రలో "లోటస్ పాండ్ " చిత్రాన్ని రూపొందించాడు.
డూన్ ఎక్స్‌ప్రెస్
హౌరా డెహ్రాడూన్ డూన్ ఎక్స్ ప్రెస్ అనే ఎక్స్ ప్రెస్ రైలు భారతీయ రైల్వేలు – తూర్పు రైల్వే జోన్ కు చెందినది. ఇది 13009 / 10 నెంబర్లతో భారత దేశంలోని హౌరా జంక్షన్ & డెహ్రాడూన్ మధ్య నడిస్తుంటుంది. ఇది 13009 నెంబరుతో హౌరా జంక్షన్ నుంచి డెహ్రాడూన్ మధ్య నడుస్తుండగా, 13010 నెంబరుతో ఇదే మార్గంలో తిరుగు ప్రయాణం చేస్తుంది. ఈ రైలు పశ్చిమ బెంగాల్, జార్ఖండ్, బీహార్, ఉత్తర ప్రదేశ్ & ఉత్తరఖండ్ రాష్ట్రాల ప్రజలకు ప్రయాణ సేవలందిస్తోంది. అక్టోబరు 1, 1925 నాడు ఈ రైలు ప్రవేశపెట్టబడింది.
రైలు నెంబరు13009 / 10 హౌరా డెహ్రాడూన్ డూన్ ఎక్స్ ప్రెస్ రైలులో ప్రస్తుతం 1 ఏసీ 2 టైర్, 3 ఏసీ 3 టైర్, 11 స్లీపర్ r తరగతి, 3 సాధారణ అన్ రిజర్వుడు మరియు 2 సిట్టింగ్ కం లగేజ్ రేక్ బోగీలు ఉన్నాయి. ఈ రైలుకు ప్యాంట్రీ కార్ బోగీ ఉండదు. భారత దేశంలోని అన్ని రైళ్లలోనూ ప్రయాణికుల సంఖ్య పెరిగినప్పుడు బోగీల సంఖ్య పెంచడం, లేదంటే తగ్గించడం చేస్తుంటారు. ఈ రైలులో కూడా అవసరమైన ప్రయాణికుల రద్దీ మేరకు భారతీయ రైల్వేలు బోగీల సంఖ్యను పెంచవచ్చు.
రైలు నెంబరు13009 హౌరా డెహ్రాడూన్ డూన్ ఎక్స్ ప్రెస్ మొత్తం 1557 కిలోమీటర్ల (967 మైళ్లు) దూరాన్ని 34 గంటల 55 నిమిషాల్లో అధిగమిస్తుంది. అంటే ఈ రైలు వేగం సగటున 44.59 కిమీ/గం. ఉంటుంది. అదేవిధంగా తిరుగు ప్రయాణంలో రైలు నెంబరు 13010 గల డెహ్రాడూన్ హౌరా డూన్ ఎక్స్ ప్రెస్ ఈ మొత్తం దూరాన్ని 34 గంటల 30 నిమిషాల్లో అధిగమిస్తుంది. తిరుగు ప్రయాణంలో ఈ రైలు సగటు వేగం 45.13 కి.మీ./గం.
దీని సగటు వేగం గంటకు 55 కిలోమీటర్ల కంటే తక్కువ ఉన్నందు వల్ల భారతీయ రైల్వేల నిబంధనల ప్రకారం ఈ రైలు ప్రయాణికుల టికెట్ ధరలో సూపర్ ఫాస్ట్ సర్ ఛార్జీలు కలపరు.
రైలు నెంబర్లు13009 / 10 గల హౌరా డెహ్రాడూన్ డూన్ ఎక్స్ ప్రెస్ రైలు హౌరాజంక్షన్ నుంచి వయా బరద్దామన్ జంక్షన్, ధన్ బాద్ జంక్షన్, గయా జంక్షన్, ముగల్ సరాయ్ జంక్షన్, ఫైజాబాద్ జంక్షన్, లక్నోజంక్షన్ ఎన్.ఆర్, షాజహాన్ పూర్, బరైలీ, మొరాదాబాద్, నజీబాబాద్ జంక్షన్, హరిద్వార్ జంక్షన్ మీదుగా డెహ్రాడూన్ చేరుకుంటుంది.
ఈ రైలు మార్గంలో పాక్షికంగా విద్యుదీకరణ చేయబడింది. ఈ రైలును లాగేందుకు హౌరా ఆధారిత డబ్ల్యు.ఎ.పి. 4 ఇంజిన్ ను హౌరాజంక్షన్ నుంచి ముగల్ సారాయ్ జంక్షన్ వరకు ఉపయోగిస్తారు. ఆ తర్వాత లక్నో లేదా తుగ్లకాబాద్ ఆధారిత డబ్ల్యు.డి.ఎం.3ఎ ఇంజిన్ తో మిగిలిన ప్రయాణాన్ని రైలు పూర్తి చేస్తుంది. దీని ట్రాకింగ్ గేజ్ 1,676 ఎం.ఎం. (5 అడుగుల 6 అంగులాలు)
13009 హౌరా డెహ్రాడూన్ డూన్ ఎక్స్ ప్రెస్ ప్రతిరోజు హౌరాజంక్షన్ నుంచి భారతీయ కాలమానం ప్రకారం 20:30 గంటలకు బయలుదేరి డెహ్రాడూన్ కు మూడోరోజు ఉదయం భారతీయ కాలమానం ప్రకారం 07:25 గంటలకు చేరుతుంది.
13010 డెహ్రాడూన్ హౌరా డూన్ ఎక్స్ ప్రెస్ ప్రతిరోజు డెహ్రాడూన్ నుంచి భారతీయ కాలమానం ప్రకారం 20:25 గంటలకు బయలుదేరి మూడో రోజు హౌరాజంక్షన్ కు భారతీయ కాలమానం ప్రకారం ఉదయం 06:55 గంటలకు చేరుతుంది. ఈ రైలు ఆపరేటింగ్ వేగం గరిష్ఠంగా 110 కి.మీ/గంట. (గంటకు 68 మైళ్లు.) కాగా రైలు స్టేషన్లలో ఆగే సమయాన్ని కూడా కలిపితే సగటు వేగం 44.86 కి.మీ/గంట. (గంటకు 28 మైళ్లు.)
మే 31, 2012లో మహార్వా రైల్వే స్టేషన్ వద్ద పట్టాలు తప్పిన దుర్ఘటనలో 5 మంది చనిపోగా, 50 మంది గాయపడ్డారు.
ఏప్రిల్ 28, 2014 నాడు డూన్ ఎక్స్ ప్రెస్ మరోసారి ఉత్తర ప్రదేశ్ రాష్ట్రంలోని అంబేద్కర్ నగర్ కు సమీపంలోని జాఫర్ గంజ్ స్టేషన్ కు అతి దగ్గరలో పట్టాలు తప్పింది. ఈ దుర్ఘటనలో 3 మంది చనిపోగా, 6 మందికి గాయాలయ్యాయి.
ముంబై ఎల్‌టిటి - ఫైజాబాద్ సూపర్‌ఫాస్ట్ ఎక్స్‌ప్రెస్
ముంబై ఎల్‌టిటి - ఫైజాబాద్ సూపర్‌ఫాస్ట్ ఎక్స్‌ప్రెస్ భారతీయ రైల్వేలు నందు ఒక ఎక్స్‌ప్రెస్ రైలు. ఇది ముంబై ఎల్‌టిటి రైల్వే స్టేషను మరియు ఫైజాబాద్ రైల్వే స్టేషను మధ్య నడుస్తుంది,
ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది.
రైలు నంబరు: 12563⇒22103
ఈ రైలు వారానికి ఒక రోజు నడుస్తుంది.
ఫైజాబాద్ - ముంబై ఎల్‌టిటి సూపర్‌ఫాస్ట్ ఎక్స్‌ప్రెస్
ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది.
రైలు నంబరు: 12564⇒22104
ఈ రైలు వారానికి ఒక రోజు నడుస్తుంది.
ఉప్పలపాడు(అలంపూర్ మండలం)
ఉప్పలపాడు మహబూబ్ నగర్ జిల్లా, అలంపూర్ మండలంలోని గ్రామం. ఇప్పుడు నిర్జన గ్రామం. పూర్తిగా అంతర్ధానమైపోయింది. ఒకప్పుడు కృష్ణ, తుంగభద్రల సంగమ ప్రాంత సమీపాన ఈ గ్రామం ఉండేది. ఈ గ్రామానికి ఇరువైపుల గొందిమళ్ళ, కూడవెళ్ళి గ్రామాలు ఉండేవి.
శ్రీశైలం ప్రాజెక్టు నిర్మాణం వలన ఈ గ్రామం, దాని శివారు భూములు పూర్తిగా ప్రాజెక్టు జలాల్లో మునిగిపోవడం వలన గ్రామం పునర్నిర్మాణానికి నోచుకోలేదు. ఈ గ్రామానికి చెందిన ప్రజలు సమీప ప్రాంతాలైన అలంపూర్, గొందిమళ్ళ, బుక్కాపూర్ మొదలగు ప్రాంతాలలో స్థిరపడ్డారు. అలంపూర్ మండలంలో ఇదే పరిస్థితిని ఎదుర్కొన్న మరో గ్రామం కూడవెళ్ళి.
హలం (నటి)
హలం తెలుగు సినిమా నటి. నర్తకిగా, శృంగార తారగా పలు సినిమాలలో నటించింది. తెలుగు సినిమాలతో పాటు కన్నడ, తమిళ, హిందీ, మలయాళ, ఒరియా చిత్రాలలో నటించింది.
ముర్కాంగ్స్లెక్ - రంగియా (ఎంజి) అరుణాచల్ ఎక్స్‌ప్రెస్
ముర్కాంగ్స్లెక్ - రంగియా (ఎంజి) అరుణాచల్ ఎక్స్‌ప్రెస్ భారతీయ రైల్వేలు నందు ఒక ఎక్స్‌ప్రెస్ రైలు. ముర్కాంగ్స్లెక్ రైల్వే స్టేషను మరియు రంగియా రైల్వే స్టేషను మధ్య నడుస్తుంది. అరుణాచల్ అనేది సమీపంలోని రాష్ట్రం పేరు పెట్టి ఉన్నప్పటికీ దాని ప్రారంభం మరియు ముగింపు రెండు అస్సాం నందు ఉన్నాయి. దీని ప్రయాణ మార్గం షుమారు 508 కిలోమీటర్ల దూరం ఉంది.
రంగియా జంక్షన్ నుండి ముర్కాంగ్స్లెక్ వరకు ఉన్న మీటర్ గేజ్ రైల్వే ట్రాక్ 2011 సం.లో బ్రాడ్ గేజ్ మార్పిడి కోసం మూసివేశారు మరియు మార్పిడి తర్వాత 2014 సం.లో తిరిగి ప్రారంభించాలని భావించారు.
"ఉత్తర లఖింపూర్, ముర్కాంగ్స్లెక్ మధ్య 154 కిమీ.ల విస్తరణలో రంగియా -ముర్కాంగ్స్లెక్ గేజ్ మార్పిడి ప్రాజెక్టు చివరి దశలో ఉంది. ఉత్తర లఖింపూర్, ముర్కాంగ్స్లెక్ మధ్య 154 కిమీ. పొడవున 68 ప్రధాన వంతెనలు, 51 చిన్న వంతెనలు, రోడ్డు పైవంతెన (ఆర్‌ఒబి), నాలుగు రహదారి క్రిందవంతెన (ఆర్‌యుబి) మరియు 12 స్టేషన్లను కలిగి ఉంది. 
రంగియా జంక్షన్ నుండి ముర్కాంగ్స్లెక్ మధ్య మొత్తం విభాగంలో, 662 ప్రధాన వంతెనలు, 210 చిన్న వంతెనలు, పది రోడ్డు పైవంతెనలు (ఆర్‌ఒబి), ఎనిమిది క్రిందవంతెనలు (ఆర్‌యుబి) మరియు 39 స్టేషన్లు ఉన్నాయి. భారతీయ రైల్వేలు ముందుగా ప్రయాణీకుల సేవ కోసం రంగియా -రంగపార-హర్ముతి విభాగం మరియు అలాగే రంగపారమరియు డెకర్గాం మధ్య ఫింగర్ (వేలు) లైన్ ప్రారంభించింది. అదనంగా, ఈశాన్య సరిహద్దు రైల్వే (సి) కూడా బలిపార మరియు భలుక్పాంగ్ (34.47 కిలోమీటర్లు) మధ్య ఫింగర్ (వేలు) లైన్ లో ఇంజన్ రోలింగ్ నిర్వహించారు. ఇందులోనే (ఫింగర్ లైన్ నందు) పది ప్రధాన వంతెనలు, 101 చిన్న వంతెనలు ఒక క్రిందవంతెన (ఆర్‌యుబి) మరియు ఒక 12 స్టేషను కలిగి ఉన్నాయి.
ఈ ఎక్స్‌ప్రెస్ రైలు భారతీయ రైల్వేలు లోని ఈశాన్య సరిహద్దు రైల్వే జోన్ పరిధిలోకి వస్తుంది. రైలు నంబరు: 15813⇒15813X. ఈ రైలు వారానికి ఏడు రోజులు నడుస్తుంది. ప్రస్తుతం ఈ రైలు సేవలు లేవు.
హెలెన్ (నటి)
హెలెన్ జైరాజ్ రిచర్డ్‌సన్ హిందీ సినిమాలలో నటించిన నటీమణి మరియు నర్తకీమణి. ఈమె తండ్రి ఆంగ్లో ఇండియన్. ఆర్మీలో పనిచేశాడు. తల్లి బర్మాదేశస్థురాలు. నర్సుగా పనిచేసింది. హెలెన్ 1939, నవంబర్ 21న బర్మాలో జన్మించింది. ఈమె తండ్రి రెండవ ప్రపంచ యుద్ధంలో మరణించాడు. బర్మాపై జపాన్ దండెత్తిన సందర్భంలో 1942లో ఈమె కుటుంబం భారతదేశానికి కాందిశీకులుగా వలస వచ్చింది. తన తల్లి సంపాదన కుటుంబపోషణకు సరిపోక పోవడంతో ఈమె చదువు కొనసాగించలేకపోయింది. 1951లో ఈమె సినిమారంగానికి పరిచయమైంది. 1953లో హౌరా బ్రిడ్జ్ అనే హిందీ సినిమా ద్వారా నటిగా స్థిరపడింది. ఈమె 700లకు పైగా చిత్రాలలో నటించింది. ఈమె 1981లో హిందీ చిత్ర రచయిత సలీంఖాన్‌ను వివాహం చేసుకుంది. ప్రఖ్యాత హిందీ సినిమా హీరో సల్మాన్ ఖాన్‌కు ఈమె సవతి తల్లి. ఈమె జీవితాన్ని ఆధారం చేసుకుని నాలుగు సినిమాలు, ఒక పుస్తకం వెలువడింది. ఈమె హిందీ సినిమాలతో పాటు దక్షిణాది భాషా చిత్రాలలో కూడా నాట్యం చేసింది. ఈమెకు 1999లో ఫిలింఫేర్ జీవిత సాఫల్య పురస్కారం, 2009లో భారత ప్రభుత్వం వారిచే పద్మశ్రీ పురస్కారం లభించాయి.
రెండో ప్రపంచయుద్ధమా?
రెండో ప్రపంచయుద్ధమా? అనేది రెండవ ప్రపంచయుద్ధం గురించిన వ్యాసాల సంకలనం. దీనిని ఆంధ్రకేసరి గ్రంథమాల వారు రెండు భాగాలుగా 1940లో ముద్రించారు. వీనికి బూర్గుల రంగనాథరావు, అందుగుల తిరుమలరావు మరియు అవురుపల్లి కృష్ణారావు సంపాదకులుగా వ్యవహరించారు.
1. యుద్ధజూదములో పందెములేమిటి ?
2. వెర్సాయిల్సు సంధి.
3. జర్మనీ తలయెత్తింది.
4. లీగుకు అగ్నిపరీక్ష.
5. సమిష్టి క్షేమవిధానము.
6. సమిష్టి క్షేమమే శరణ్యము.
7. సాంత్వన నీతి.
8. క్షణిక శాంతి.
చెన్నై ఎగ్మోర్ - సేలం ఎక్స్‌ప్రెస్
చెన్నై ఎగ్మోర్ - సేలం ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఇది చెన్నై ఎగ్మోర్ రైల్వే స్టేషను మరియు సేలం రైల్వే స్టేషను మధ్య నడుస్తుంది, 
ఈ రైలు భారతదేశం లోని భారతీయ రైల్వేలు లోని దక్షిణ రైల్వే జోన్ నకు చెందినది మరియు దీని భోగీలను మధ్య రైల్వే జోను నిర్వహిస్తున్నది. ఈ రైలు 2008 ఆగస్టు 8 న ప్రారంభించారు.
ఈ రైలునకు 8 స్లీపర్ క్లాస్, 1 మొదటి కమ్ రెండవ ఎసి, 1 సెకండ్ ఎసి 3 మూడవ ఎసి పెట్టెలతో నడుస్తుంది. 
ఇది ఒక రాత్రిపూట నడిచే రైలు మరియు రెండు దిశలలో రోజూ నడుస్తుంది. చెన్నై - సేలం దిశలో రైలు నంబరు 11063 గాను మరియు సేలం - చెన్నై దిశలో రైలు సంఖ్య 11064 గాను కేటాయించ బడుతుంది.
రైలు ఈ క్రింది స్టేషన్లులో ఆగుతుంది.
ఈ రైలు రెండు దిశలలో గం. 7.35 ని.లు నడుస్తుంది మరియు ఇది ఒక అనుకూలమైన రాత్రి రైలు. చెన్నై చేరుకున్న తర్వాత అక్కడి నుండి రైలు నంబరు 12164 తో చెన్నై ఎక్స్‌ప్రెస్ పేరుతో దాదర్ వరకు నడుస్తుంది.
ఈ రైలు ఎగువ మరియు దిగువ ప్రతి మార్గం రోజువారీ నడుస్తుంది. రైలు సంఖ్య: 11063 చెన్నై ఎగ్మోర్ - సేలం ఎక్స్‌ప్రెస్ 23.00 గంటలకు చెన్నై ఎగ్మోర్ లో బయలుదేరి మరియు ఉదయం 06.35 (ఒకరాత్రి కలుపుకొని) గంటలకు 12 విరామములతో సేలం జంక్షన్ చేరుతుంది. 
రైలు నంబరు 11063 కోచ్ కూర్పు క్రింద విధముగా ఉంటుంది:
హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్
ఇది హౌరా జంక్షన్ నుండి ముంబై సిఎస్‌టి వరకు రైలు నెంబరు 12810 గాను మరియు తిరోగమన దిశలో రైలు నెంబరు 12809 వలే పనిచేస్తుంది.
ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. రైలు నంబరు: 12810. ఈ రైలు వారానికి ఏడు రోజులు నడుస్తుంది.
12809/10 హౌరా ముంబై మెయిల్ ప్రస్తుతం 1 ఎసి 1 వ తరగతి, 2 ఎసి 2 టైర్, 3 ఎసి 3 టైర్, 13 స్లీపర్ క్లాస్, 2 లగేజి కం రాక్ కోచ్‌లు కూర్చొనే విధంగా మరియు 1 ప్యాంట్రీ కార్ ఉంది. అదనంగా దీనికి ఒక రైల్వే మెయిల్ కోచ్ కూడా ఉండుటవలన దానికి సంబంధించిన మెయిల్ అందుకుంటూ గమ్యస్థానానికి చేరవేస్తుంది.
భారత రైల్వే నిబంధనల ప్రకారం, ఈ రైలు (ట్రెయిను) యొక్క సగటు వేగం 55 కి.మీ./గంటకు సగటు వేగం కంటే ఎక్కువ కాబట్టి దీని ఛార్జీల విషయంలో దీనికి సూపర్‌ఫాస్ట్ సర్చార్జి ఇది కలిగి ఉంది.
రైలు నంబరు: 12809/10 హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్ రైలు, ఖరగ్పూర్ జంక్షన్, బిలాస్పూర్ జంక్షన్, నాగ్పూర్ జంక్షన్, భూసావల్ జంక్షన్ మన్మాడ్ జంక్షన్, కళ్యాణ్ జంక్షన్ ద్వారా ముంబై సిఎస్‌టి స్టేషనుకు నడుస్తుంది.
ఒక సంత్రాగచ్చి డిపోనకు చెందిన డబ్ల్యుఏపి4 ఇంజను ఆధారంగా ఈ రైలు హౌరా జంక్షన్ నుంచి ఇగాత్‌పురి వరకు ప్రయాణించి అక్కడ నుండి కళ్యాణ్ డిపోనకు చెందిన డబ్ల్యుసిఎఎం3 లేదా డబ్ల్యుసిఎఎం2/2పి ఇంజను ఆధారంగా రైలు నెట్టబడుతూ మిగిలిన మొత్తం ప్రయాణం ముంబై సిఎస్‌టి స్టేషను వరకు కొనసాగుతుంది. 
ఈ రైలు యొక్క రైలుమార్గం మధ్య రైల్వే జోన్ పూర్తిగా విద్యుద్దీకరణ జరిగింది కాబట్టి సంత్రాగచ్చి డిపోనకు చెందిన డబ్ల్యుఏపి4 విద్యుత్తు ఇంజను ఆధారంగా ఈ రైలు ప్రయాణం ప్రారంభం నుండి చివరి గమ్యస్థానం వరకు విద్యుత్తు ఇంజన్లు ద్వారా రైలు ముందుకు నెట్టబడుతూ ఉంది.
ఈ రైలు ఎగువ మరియు దిగువ ప్రతి మార్గం రోజువారీ నడుస్తుంది.
రైలు నంబరు 12810 : హౌరా - ముంబై సిఎస్‌టి (వయా నాగపూరు) సూపర్‌ఫాస్ట్ మెయిల్ కోచ్ కూర్పు క్రింద విధముగా ఉంటుంది:
దుర్గ్ - అజ్మీర్ వీక్లీ ఎక్స్‌ప్రెస్
దుర్గ్ - అజ్మీర్ వీక్లీ ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది దుర్గ్ రైల్వే స్టేషను మరియు అజ్మీర్ రైల్వే స్టేషను మధ్య నడుస్తుంది.
దుర్గ్ - అజ్మీర్ వీక్లీ ఎక్స్‌ప్రెస్ లేదా దుర్గ్ ఎక్స్‌ప్రెస్ రైలు. ఛత్తీస్గఢ్ లోని ఒక పట్టణం దుర్గ్ మరియు రాజస్థాన్ యొక్క ప్రధాన నగరం అజ్మీర్ వరకు ప్రయాణిస్తుంది. ఈ రైలు మధ్యప్రదేశ్ రాష్ట్రం యొక్క తూర్పు పశ్చిమ సెంట్రల్ నుండి దాదాపు మొత్తం పూర్తిగా సగం భాగం చాలా వరకు కలుపుతూ ఉంది.
ఈ ఎక్స్‌ప్రెస్ రైలు భారతీయ రైల్వేలు లోని ఆగ్నేయ రైల్వే జోన్ పరిధిలోకి వస్తుంది. రైలు నంబరు: 18207.. ఈ రైలు వారానికి ఒక రోజు నడుస్తుంది.
ఈ రైలు ప్రధానంగా చాలా వరకు రాజస్థాన్, మధ్యప్రదేశ్, మరియు ఛత్తీస్గఢ్ రాష్ట్రాల్లోని ప్రధాన పట్టణాలు ద్వారా ప్రయాణిస్తుంది. ఇది కోటా - బీనా - కాట్నీ రైలు మార్గంలో నడుస్తుంది. ఈ రైలుకు పెద్ద విరామాలు (హాల్ట్స్) ఈ క్రింది విధంగా ఉన్నాయి:
ఈ రైలు 4 సాధారణ కోచ్‌లు, 8 స్లీపర్ కోచ్‌లు లతో మొత్తం 13 కోచ్‌లు కలిగి ఉంటుంది. ఒక ఎసి 3 టైర్ కూడా దీనికి ఉంది.
ఈ రైలు సగటు వేగం 60 కి.మీ./గంటకు వేగంతో వారానికి ఒక రోజు నడుస్తుంది.
భారతీయ రైల్వేలు రైళ్లు ప్రమాదాలు జాబితా
ఈ క్రింది భారతీయ రైల్వేలులో జరిగిన రైళ్ళు ప్రమాదాలు జాబితా ఇవ్వబడింది.
త్రిభంగ
త్రిభంగ భారతీయ సంప్రదాయ శిల్పం, చిత్రకళ, ఒడిస్సీ వంటి సంప్రదాయ నాట్యకళల్లో నిలిచివుండే భంగిమ. త్రిభంగమంటే మూడు  వంపుల భంగిమ. త్రిభంగ అన్న పదానికి అర్థం మూడు వంపులు అని; అలాగే ఆ భంగిమ మెడ, నడుము, మోకాలు వద్ద మొత్తం శరీరంలో మూడు వంపులతో ఉంటుంది, శరీరం నడుము, మోకాలు వద్ద వ్యతిరేక దిశల్లో వంపు తిరగడంతో "S" అక్షరం ఆకృతిలో ఉంటుంది. ఒడిస్సీ నృత్యరీతిలోని భంగమల్లో అత్యంత పొగసైన, ఆకర్షణీయమైన భంగమగా భావించబడుతూంటుంది. ఈ భంగిమలో తరచుగా కృష్ణుని రూపం కనిపిస్తూంటుంది.
భారతీయ సంప్రదాయ నృత్యరీతియైన ఒడిస్సీ వివిధ భంగాలు లేదా భంగిమలతో కూడివుంటుంది. అవి మొత్తం నాలుగు - భంగ, అభంగ, అతిభంగ మరియు త్రిభంగ, వీటన్నిటిలోనూ త్రిభంగ అత్యంత ప్రాచుర్యాన్ని పొందింది. త్రిభంగ అనే సంస్కృత పదానికి అర్థం  మూడు   భంగాలు, అయితే కె.ఎం.వర్మ ప్రకారం త్రిభంగ అనేదేమీ ప్రత్యేకించి  ఒక భంగిమను సూచించకపోగా అభంగ, సమభంగ, అతిభంగ అనే మూడు భంగాల సముదాయాన్ని సూచించే పదం.
భారతీయ సంప్రదాయ నృత్యాలైన ఒడిస్సీ, భరత నాట్యం, కటక్, కూచిపూడి వంటివాటిలోని పలు ఇతర భంగిమల్లాగా త్రిభంగ కూడా భారతీయ శిల్పకళలోనూ కనిపిస్తుంది. సంప్రదాయికంగా చెట్టుకొమ్మను యక్షిణి ముట్టుకున్న భంగిమలో త్రిభంగ భంగిమ కనిపిస్తుంది. అలాంటి సాలభంజిక క్రీ.శ. 12వ శతాబ్దానికి చెందిన హోయసలలు నిర్మించిన బేలూరు ఆలయాల్లో కనిపించగా, క్రీ.శ.9వ శతాబ్దంలో నిర్మించిన ఖజురహో ఆలయాల్లో విష్ణువు వివిధ ప్రదేశాల్లో సాధారణంగా కృష్ణుని రూపాన్ని మలిచే విధంగా త్రిభంగ భంగిమలో వేణువు మ్రోగిస్తున్నట్టు కనిపిస్తారు. ఆగమ శాస్త్ర గ్రంథాల ప్రకారం శివుని విగ్రహాలు త్రిభంగ భంగిమలో తూర్పు ముఖంగా నెలకొల్పాలి, ఇలాంటివి క్రీ.శ. 8 నుంచి 12 శతాబ్దాల నాటి ఆలయాల్లో కనిపిస్తాయి.
సింహాచల క్షేత్రంలోని ప్రధాన అర్చామూర్తియైన వరాహ లక్ష్మీనారసింహ స్వామి నిజరూప విగ్రహం త్రిభంగ భంగిమలోనే ఉంటుంది. దాని వెనుక క్రీ.శ.1098 నాటి చోళ రాజు కులోత్తంగుని కాలపు శాసనం దొరుకుతోంది. తిరుమల వేంకటేశ్వరస్వామి ఆలయంలోని తిరుమల రామ విగ్రహం కూడా అదే భంగిమలో ఉంటుంది. ఈ శైలి భారతీయ ముద్రగా చైనాకు కూడా ప్రయాణించి కిన్ యుగంలో నిర్మించిన మైజిషాన్ గ్రోట్టెస్ లోని కొన్ని శిల్పాల్లో కూడా కనిపిస్తుంది. టిబెట్ బౌద్ధశిల్పకళలోని అవలోకితేశ్వర విగ్రహాలు చాలావరకూ ఇదే భంగిమలో కనిపిస్తాయి. థాయ్ లాండ్ లోని కొన్ని బౌద్ధ వర్ణచిత్రాలు కూడా త్రిభంగ భంగిమలోనే కనిపిస్తాయి. అలాగే నారా, జపాన్ లో హకుహో యుగంలో నిర్మించిన ప్రాచీన యకుషి-జి బౌద్ధాలయాల్లోనూ కొందరు బోధిసత్త్వుల రూపాలు త్రిభంగ భంగిమలోనే ఉంటాయి.
స్త్రీ లైంగికత
స్త్రీ లైంగికత (ఆంగ్లం: ) స్త్రీల లైంగిక ప్రవర్తన, లైంగికత గుర్తింపు/లైంగికత దిశ మరియు శారీరక/మానసిక/సాంఘిక/సాంస్కృతిక/ రాజకీయ/ఆధ్యాత్మిక/మతసంబంధ ప్రక్రియల వంటి అనేకానేక విషయాలతో కూడుకొన్న అతి విస్తారమైన అంశం. స్త్రీ లైంగికతను చర్చిస్తే, నైతిక విలువలు, సౌశీల్యం మరియు వేదాంతాలను చర్చించవలసి వస్తుంది. చరిత్రలోని దాదాపు అన్ని శకాలలో, సాహిత్య దృశ్యకళలలో, సంస్కృతులలో సంఘం మానవ లైంగికతను ప్రస్తావించినపుడు ప్రత్యక్షంగానో, పరోక్షంగానో ఆ ప్రస్తావనలో స్త్రీ లైంగికత నిగూఢమై ఉంటుంది.
చాలా మటుకు సంఘాలలో మరియు న్యాయ పరిధులలో స్త్రీ యొక్క లైంగిక ప్రవర్తన ఏ విధంగా ఊండాలి అన్న వాటిపై పరిమితులున్నాయి. సాంస్కృతికంగా, ప్రాదేశికంగా, చారిత్రకంగా లైంగికత యొక్క నిర్వచనం మారుతూ ఉన్నది. దీని వలన స్త్రీ లైంగికత యొక్క అర్థం కూడా మారుతూ వస్తోన్నది. శారీరక సంబంధాలు, శరీరాకృతి, ఆత్మ గౌరవం, వ్యక్తిత్వం, విలువలు మరియు వైఖరులు, లైంగిక పాత్రలు, సంబంధ బాంధవ్యాలు మరియు భావప్రకటన స్త్రీ లైంగికతను ప్రభావితం చేస్తాయి.
భూమిపై ప్రకృతిగా అవతరించిన ఆది పరాశక్తి పరబ్రహ్మ స్వరూపం. పరమసత్య స్వరూపం. సృష్టి యొక్క మూల సృష్టికర్త, పరిరక్షకురాలు మరియు వినాశకారి. ఆది పరాశక్తే అఖండ సత్యం. ఈ శక్తి దానికై అదే సంపూర్ణం. ఈ జగత్తుకు శివుడిని పురుషుని రూపంలో ఆహ్వానించటానికి తాను స్త్రీ రూపంలో జన్మనెత్తినది. భూభాగం పై ఆది పరాశక్తి ప్రాథమికంగా ఫలవంతమైన స్త్రీ స్వరూపంలో అవతరించిననూ పురుషావతారంలోనూ ఆ శక్తి నిగూఢంగా దాగి ఉన్నది. సాక్షాత్ పరమశివుడి స్త్రీ రూపమే ఆది పరాశక్తిగా, ఈ రూపమే మహాదేవిగా, పార్వతీ దేవిగా గుర్తింపబడుతోంది.
శివుడి మూర్తీభవించిన రూపమే కాలగతికి చిహ్నం. ఆది పరాశక్తి యొక్క శక్తితో శివుడిలో చలనము కలుగుతుంది. ఈ శక్తితోనే శివుడు విశ్వవినాశనానికి, దాని పునర్నిర్మాణానికి కారకుడౌతాడు. మహాశక్తియే శివుడి భార్య.
స్త్రీ లైంగికత గురించి భారతదేశం, జపాన్ మరియు చైనా వంటి ప్రాచీన నాగరికతలలో కామసూత్ర, తంత్ర దర్శనము వంటి వాటిలో విస్తారంగా చర్చించబడినది. చరిత్ర అంతటిలోనూ స్త్రీ లైంగికత, పురుష లైంగికతకు అధీనమైనదిగా వర్ణింపబడినది. స్త్రీ ప్రవర్తన పై ఉండే పరిమితులే స్త్రీ లైంగికతను నియంత్రించేవిగా పరిగణించబడినవి. సాంప్రదాయిక, సాంస్కృతిక పద్ధతులు స్త్రీ లైంగికతకు వినమ్రత మరియు పవిత్రతలను ఆపాదించాయి. ఈ విషయాలలో పురుష లైంగికతను మినహాయించాయి.
ఇమ్మానేని హనుమంతరావు నాయుడు
ఇమ్మానేని హనుమంతరావు నాయుడు నటుడు, ప్రయోక్త, నాటక సమాజ నిర్వాహకుడు.
ఇమ్మానేని హనుమంతరావు నాయుడు ఒంగోలు సమీపంలోని కొత్తపట్నం గ్రామానికి చెందినవాడు. ఆదివెలమ కులస్థుడు. ఇతడు మెట్రిక్యులేషన్ ఉత్తీర్ణుడై ఒంగోలు లోని మిషన్ స్కూలులో ఉపాధ్యాయుడిగా పనిచేసేవాడు. అప్పటికి ఇతని వయసు 25 సంవత్సరాలు. ఇతడు లెక్కలు బోధించడంలో ప్రతిభ కలవాడు. బి.ఎ.క్లాసు విద్యార్థులు ఇతని వద్ద లెక్కలు నేర్చుకునేవారు. ఆ సమయంలో ఒంగోలుకు ఒక పూనా కంపెనీ ప్రమీలా స్వయంవరం, పీష్వా నారాయణరావు వధ, ఉషా పరిణయం, కీచక వధ మొదలైన హిందీ నాటకాలను ప్రదర్శించింది. వాటిని చూచిన హనుమంతరావు నాయుడుకు నాటకాలపై వ్యామోహం కలిగింది. విద్యార్థులతో నాటకాలు ప్రదర్శింపచేసి ఇతడూ నాటకాలలో పాత్రలు ధరించేవాడు. అప్పుడే టంగుటూరి ప్రకాశం పంతులను కూడా నాటకాలలో ప్రవేశ పెట్టాడు. విద్యాభ్యాసానికి టంగుటూరు నుండి ఒంగోలు వచ్చిన ప్రకాశం పంతుల ఆర్థిక సమస్యను పరిష్కరించి ఇతడు టంగుటూరి ప్రకాశం కు మార్గదర్శిగా ఉండి అతని అభివృద్ధికి మూలకారకుడయ్యాడు. ఇతని వద్ద విద్యనేర్చుకున్నవారిలో దేశభక్త కొండా వెంకటప్పయ్య కూడా ఉన్నాడు. ఇతడు శిష్యులకు చేసే సహాయాల వల్ల అతనికి వచ్చే 30 రూపాయల జీతం సరిపోయేది కాదు. అప్పుల బాధ మితిమీరడం వల్ల మంచి ఉద్యోగానికై ఇతడు రాజమండ్రి కి వెళ్లాడు. మిత్రుల సహాయంతో అక్కడ ఉపాధ్యాయుడిగా ఉద్యోగం సంపాదించాడు. రాజమండ్రిలో లభించిన ప్రోత్సాహంతో నాటకాలను ప్రదర్శించేవాడు. ఒక పక్క ఉద్యోగ బాధ్యతను నెరవేరుస్తూ మరో పక్క నాటకాలను ప్రదర్శించేవాడు. ఇతని 1902లో పక్షవాతం వచ్చేవరకూ నాటకాలను విరివిగా ప్రదర్శించాడు.
ఇతడు రాజమండ్రి చేరిన సమయానికి అక్కడ నాటకోత్సాహం వెల్లివిరిసింది. కందుకూరి వెంకటరత్నం, దాసు మాధవరావు మొదలైనవారు ఇంగ్లీషులో షేక్‌స్పియర్ నాటకాలు ఆడుతూ ఉండేవారు. ఆ ఉత్సాహంలో చిలకమర్తి లక్ష్మీనరసింహంతో గయోపాఖ్యానము, పారిజాతాపహరణం నాటకాలు వ్రాయించి ప్రదర్శన ప్రారంభించాడు. ఇతడు గయుడు పాత్ర ధరిస్తే ప్రకాశం చిత్రరేఖ పాత్ర ధరించేవాడు. ఇలా నాటకాలు తయారు చేసుకుని స్వంత సమాజంతో అమలాపురం, కాకినాడ మొదలైన పట్టణాలలో ప్రదర్శనలు ఇచ్చాడు. 1889లో రాజమహేంద్రవరం హిందూనాటక సమాజం స్థాపించాడు. ఈ సమాజం తరఫున శాకుంతలం, రత్నావళి, చమత్కార రత్నావళి, సత్యహరిశ్చంద్ర, వేణీ సంహారం, విక్రమోర్వశీయం, చిత్రనళీయం, గయోపాఖ్యానం, పారిజాతాపహరణం, శ్రీరామ జననం, ద్రౌపదీ పరిణయం, నలనాటకం, సీతా కళ్యాణం మొదలైన ఎన్నో నాటకాలను ప్రదర్శించాడు. ఈ నాటకాలన్నింటిలో ఇతడు ప్రముఖ పాత్రలను ధరించాడు. వాచిక విధానంలోనూ, సాత్వికాభినయంలోనూ ప్రతిభ గలవాడిగా పలువురిచే గుర్తించబడ్డాడు. ఇతని సహనటులుగా దుర్గి గోపాలకృష్ణారావు, అయినవోలు తాతయ్య నాయుడు, నేతి సుబ్బయ్య, సరిపల్లె కామేశ్వరరావు, ధరణిప్రగడ వెంకటశివరావు, సత్యవోలు గున్నేశ్వరరావు, బంగారురాజు మొదలైనవారు ఉండేవారు. ఇతడు నాటక సమాజంలోని నటులకు వివాహాలు జరిపించాడు. తరచూ నాటకసమాజంలో విందులు, వినోదాలు జరుగుతుండేవి.
ఈ విధంగా ఇతడు నటుడిగా, నాటక సమాజ నిర్వాహకుడిగా, ఉత్తమ ఉపాధ్యాయుడిగా, ధర్మదాతగా, అభ్యుదయ భావకుడిగా అన్నిరంగాలలో సేవ చేశాడు.
అహ్మదాబాద్ - శ్రీ మాతా వైష్ణో దేవి కట్రా ఎక్స్‌ప్రెస్
అహ్మదాబాద్ - శ్రీ మాతా వైష్ణో దేవి కట్రా ఎక్స్‌ప్రెస్ భారతీయ రైల్వేలు వ్యవస్థలో ఒక ఎక్స్‌ప్రెస్ రైలు. ఇది అహ్మదాబాద్ రైల్వే స్టేషను మరియు శ్రీ మాతా వైష్ణో దేవి కట్రా రైల్వే స్టేషను మధ్య నడుస్తుంది. ఈ రైలును 25 జనవరి, 2015 న ప్రారంభించారు.
ఈ ఎక్స్‌ప్రెస్ రైలు భారతీయ రైల్వేలు లోని పశ్చిమ రైల్వే జోన్ పరిధిలోకి వస్తుంది. రైలు నంబరు: 19415. ఈ రైలు వారానికి ఒక రోజు నడుస్తుంది.
19415 అహ్మదాబాద్ కత్రా ఎక్స్‌ప్రెస్ 19:00 గంటల వద్ద అహ్మదాబాద్ లో ప్రతి ఆదివారం బయలుదేరి మరియు ప్రతి మంగళవారం 06:50 గంటలకు కత్రా వద్దకు చేరుకుంటుంది. తిరుగు ప్రయాణంలో 19416 కత్రా అహ్మదాబాద్ ఎక్స్‌ప్రెస్ 10:35 గంటల వద్ద కత్రా నుండి ప్రతి మంగళవారం బయలుదేరి ప్రతి గురువారం 23:55 గంటలకు అహ్మదాబాద్ వద్దకు చేరుకుంటుంది. ఈ రైలు ఫిరోజ్పూర్, అబూ రోడ్, పాలన్పూర్, మెహసానా మరియు జమ్ము తావి రైల్వే స్టేషను ద్వారా (వయా) నడుస్తుంది.
ఈ రైలునకు, 1 రెండంచెల (టూ టైర్) ఎసి కోచ్, 2 మూడు (త్రీ) టైర్ ఎసి కోచ్‌లు, 7 స్లీపర్ కోచ్‌లు, 6 సాధారణ రిజర్వేషను లేని కోచ్‌లు మరియు 2 గార్డు కోచ్‌లు ఉంటాయి.
ఈ రైలు సబర్మతి జంక్షన్, మహేసన, పాలన్పూర్ అబూ రోడ్, ఫల్నా, రాణి, మార్వార్, బీవార్, అజ్మీర్, కిషన్ఘర్, ఫూలేరా, జైపూర్, గాంధీనగర్ జైపూర్, దౌసా, బందికుయి, ఆళ్వార్, ఖైర్థల్, రేవారి, భివానీ, హిస్సార్, సిర్సా, భటిండా ఫిరోజ్పూర్, జలంధర్ సిటీ, బీస్, అమృత్సర్, పఠాన్ కోట్, జమ్ము తావి మరియు ఉధంపూర్ స్టేషన్లు వద్ద రెండు దిశల్లో ఆగుతూ గమ్యస్థానము చేరుతుంది.
పూణే - గోరఖ్పూర్ ఎక్స్‌ప్రెస్
పూణే - గోరఖ్పూర్ ఎక్స్‌ప్రెస్ భారతీయ రైల్వేలులో ఒక ఎక్స్‌ప్రెస్ రైలు. ఇది మహారాష్ట్ర ప్రధాన నగరం పూణే జంక్షన్ రైల్వే స్టేషను మరియు ఉత్తరప్రదేశ్ ప్రముఖ నగరం గోరఖ్పూర్ జంక్షన్ రైల్వే స్టేషను మధ్య నడుస్తుంది. పూణే - గోరఖ్పూర్ ఎక్స్‌ప్రెస్, గ్యాన్ గంగా ఎక్స్‌ప్రెస్ దాని రేక్ పంచుకుంటుంది. 
రైలు నంబరు 11037: పూణే - గోరఖ్పూర్ ఎక్స్‌ప్రెస్ గం.16:15 లకు గురువారం పూణే జంక్షన్ వద్ద బయలుదేరుతుంది. 11038 గోరఖ్పూర్ - పూణే ఎక్స్‌ప్రెస్ గం.15:30 వద్ద శనివారం గోరఖ్పూర్ జంక్షన్ వద్ద బయలుదేరుతుంది. ఒక ఎసి-II కోచ్, రెండు ఎసి III కోచ్‌లు, 13 స్లీపర్ క్లాస్ కోచ్‌లు, ఒక పాంట్రీ కోచ్, నాలుగు జనరల్ (అన్ రిజర్వ్‌డ్) కోచ్‌లు మరియు రెండు ఎస్‌ఎల్‌ఆర్ కలిపి మొత్తం 23 కోచ్‌లు ఉంటాయి.
ఈ ఎక్స్‌ప్రెస్ రైలు భారతీయ రైల్వేలు లోని మధ్య రైల్వే జోన్ పరిధిలోకి వస్తుంది.
రైలు నంబరు: 11037
ఈ రైలు వారానికి ఒక రోజు నడుస్తుంది.
పూణే జంక్షన్ నుండి గోరఖ్పూర్ జంక్షన్ వరకు రైలు 11037 (సంఖ్య) నంబరుతో మొదలవుతుంది మరియు సమయం పట్టిక ఈ విధంగా ఉంది:
రైలు నంబరు 11037 కోచ్ కూర్పు క్రింద విధముగా ఉంటుంది:
రైలు నంబరు 11038 కోచ్ కూర్పు క్రింద విధముగా ఉంటుంది:
ఈ రైలు గంటకు (38 మై/గం.) 61 కిలోమీటర్ల వరకు సగటు వేగంతో 1,771 కిలోమీటర్లు (1,100 మైళ్ళు) దూరం యొక్క ప్రయాణం పూర్తి చేయుటకు సుమారుగా 36 గంటల 45 నిమిషాలు పడుతుంది.
అలంకార చంద్రోదయం
అలంకార చంద్రోదయం ఇమ్మానేని శరభలింగ కవి రచించిన పద్యకావ్యం. దీనికి మఖవ్రజ చరిత్రము అనే నామాంతరం ఉన్నది. దీని మొదటికూర్పు 1906 వ సంవత్సరం భైరవ ముద్రణాలయములో ముద్రించబడినది.
ఇమ్మానేని శరభలింగకవి న్యాయవేత్తగా ఉద్యోగం చేస్తూనే స్వతాహాగా అబ్బిన సాహిత్యాభిలాష వల్ల కవిత్వరచన అలవడింది. ఆయన రచించిన ఈ కావ్యాన్ని కావ్యరచన అనంతరం శరభలింగ కవి కుమారుడు ఇమ్మానేని వీరేశలింగం అప్పటి ప్రముఖ కవి, శతావధాని చెళ్ళపిళ్ళ వేంకట శాస్త్రిచే పరిష్కరింపజేసుకుని ప్రకటించారు. గ్రంథాదిలో క్లుప్తంగా కవి చరిత్ర కూడా లభిస్తోంది.
తెనాలి మండలం
" ఈ వ్యాసం తెనాలి మండలం గురించి; తెనాలి నగరం గురించిన సమాచారం కోసం ఇక్కడ చూడండి."
తెనాలి మండలం ఆంధ్ర ప్రదేశ్ రాష్ట్రం లోని గుంటూరు జిల్లా కి చెందిన ఒక మండలం. ఈ మండలం తెనాలి ఆదాయ విభాగంలో ఉంది. ఈ మండలం చుట్టూ పెదకాకాని, దుగ్గిరాల,కొల్లిపర, వేమూరు, అమృతలూరు, చుండూరు మరియు చేబ్రోలు మండలాలు ఉన్నాయి. ఈ మండలం మొత్తం జనాభా 2,40,031. ఈ మండలం అంధ్రప్రదేశ్ రాష్ట్ర రాజధాని ప్రాంతం పరిధిలో ఉంది.
ఈ మండలం ఆంధ్ర ప్రదేశ్ రాజధాని ప్రాంత అభివృద్ధి ప్రాధికార సంస్థ (సీఆర్‌డీఏ) పరిధిలో ఉంది.
2011 జనాభా లెక్కల ప్రకారం, ఈ మండలంలో ఒక నగరం మరియు 12 గ్రామాలు ఉన్నాయి. తెనాలి మున్సిపాలిటీ ఈ మండలం లోని ఏకైక పట్టణం.
పట్టణాలు మరియు గ్రామాల వివరాలు :
రేపల్లె మండలం
రేపల్లె మండలం, ఆంధ్ర ప్రదేశ్ రాష్ట్రంలోని గుంటూరు జిల్లా కి చెందిన ఒక మండలం. ఈ మండలం తెనాలి ఆదాయ విభాగంలో ఉంది. ఈ మండలం చుట్టూ పెదకాకాని, భట్టిప్రోలు, నగరం మరియు నిజాంపట్నం మండలాలు ఉన్నాయి. ఈ మండలం మొత్తం జనాభా 1,11,989.
2011 జనాభా లెక్కల ప్రకారం, ఈ మండలంలో ఒక పట్టణం, 18 గ్రామాలు ఉన్నాయి. రేపల్లె (మున్సిపాలిటీ) ఈ మండలం లోని ఏకైక పట్టణం.
పట్టణాలు మరియు గ్రామాల వివరాలు :